CELEX: 22004D0160
Language: lv
Date: 2004-10-29 00:00:00
Title: EEZ Apvienotās komitejas Lēmums Nr. 160/2004 (2004. gada 29. oktobris), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības

21.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 102/45
            
         
      EEZ APVIENOTĀS KOMITEJAS LĒMUMS
   
   Nr. 160/2004
   (2004. gada 29. oktobris),
   ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kas grozīts ar protokolu, ar kuru pielāgo Līgumu par Eiropas Ekonomikas zonu, turpmāk tekstā — “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokolā grozījumi izdarīti ar EEZ Apvienotās komitejas 2004. gada 8. jūnija Lēmumu Nr. 90/2004 (1).
            
         
               (2)
            
            
               Ir lietderīgi paplašināt Līguma pušu sadarbību, tajā iekļaujot Eiropas Parlamenta un Padomes Lēmumu Nr. 803/2004/EK (2004. gada 21. aprīlis), ar ko pieņem Kopienas rīcības programmu (2004. līdz 2008. gadam), lai novērstu un apkarotu vardarbību pret bērniem, jauniem cilvēkiem un sievietēm, kā arī aizsargātu cietušās personas un riska grupu pārstāvjus (DAPHNE II programma) (2).
            
         
               (3)
            
            
               Līguma 31. protokols būtu attiecīgi jāgroza, lai nodrošinātu šādu paplašinātu sadarbību no 2004. gada 1. janvāra,
            
         IR PIEŅĒMUSI ŠO LĒMUMU.
   1. pants
   Līguma 31. protokola 5. pantu groza šādi.
   
               1.
            
            
               Panta 5. punktu aizstāj ar šādu punktu:
               
                           “5.
                        
                        
                           EBTA valstis piedalās Kopienas programmās un darbībās, kas minētas 8. punkta pirmajos divos ievilkumos, no 1996. gada 1. janvāra, programmā, kas minēta trešajā ievilkumā, no 2000. gada 1. janvāra, programmā, kas minēta ceturtajā ievilkumā, no 2001. gada 1. janvāra, programmās, kas minētas piektajā un sestajā ievilkumā, no 2002. gada 1. janvāra un programmās, kas minētas septītajā un astotajā ievilkumā, no 2004. gada 1. janvāra.”
                        
                     
         
               2.
            
            
               Panta 8. punktu papildina ar šādu ievilkumu:
               
                           “—
                        
                        
                           
                              32004 D 0803: Eiropas Parlamenta un Padomes Lēmums Nr. 803/2004/EK (2004. gada 21. aprīlis), ar ko pieņem Kopienas rīcības programmu (2004. līdz 2008. gadam), lai novērstu un apkarotu vardarbību pret bērniem, jauniem cilvēkiem un sievietēm, kā arī aizsargātu cietušās personas un riska grupu pārstāvjus (DAPHNE II programma) (OV L 143, 30.4.2004., 1. lpp.).”
                        
                     
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (3).
   To piemēro no 2004. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ papildinājumā.
   
      Briselē, 2004. gada 29. oktobrī.
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 349, 25.11.2004., 52. lpp.
   
   
      (2)  OV L 143, 30.4.2004., 1. lpp.
   
   
      (3)  Konstitucionālas prasības nav norādītas